รัฐมนตรีกับรัฐมนตรีว่าการ ต่างกันอย่างไรครับ (หน้าที่)
รัฐมนตรี (Minister) หมายถึง รัฐมนตรีว่าการ (Minister) คือ เจ้ากระทรวง และรัฐมนตรีช่วยว่าการ (Deputy Minister) คือ รองเจ้ากระทรวง เมื่อรัฐมนตรีกับรัฐมนตรีว่าการเป็นอันเดียวกัน จึงบอกไม่ได้ว่าต่างกันเช่นไร แต่ถ้าต้องการถามว่า รัฐมนตรีว่าการ กับรัฐมนตรีช่วยว่าการ มีหน้าที่ต่างกันอย่างไร ตอบได้ว่า พระราชบัญญัติระเบียบบริหารราชการแผ่นดิน พ.ศ. 2534 มาตรา 20 วรรคสอง ว่า "ในกรณีที่มีรัฐมนตรีช่วยว่าการกระทรวง การสั่งหรือการปฏิบัติราชการของรัฐมนตรีช่วยว่าการกระทรวงให้เป็นไปตามที่รัฐมนตรีว่าการกระทรวงมอบหมาย" ดังนั้น โดยทั่วไปแล้ว จึงย่อมต่างกันไปตามแต่ละกระทรวง สุดแต่ว่ารัฐมนตรีช่วยว่าการได้รับมอบหมายอะไรมาจากรัฐมนตรีว่าการบ้าง เป็นรายละเอียดปลีกย่อย ควรค้นดูเพิ่มเติมในคำสั่งมอบหมายหน้าที่ให้รัฐมนตรีช่วยว่าการ ซึ่งอาจมีอยู่ในเว็บไซต์ของแต่ละกระทรวง